Mandag 13. november 1944 gikk Tallaksen sammen med Gregers Gram i et bakhold på Plasskaféen, som lå i Markveien 35 ved Olaf Ryes Plass, da de skulle møte noen antatte tyske desertører. Disse viste seg å være provokatører. Da Gram og Tallaksen skjønte at de var lokket i en felle, trakk de våpen og forsøkte å skyte seg ut. Fra lommen skjøt Tallaksen Clemens i brystet. I skuddvekslingen ble Gram skutt av Schubert, og døde på vei til sykehuset. mens Tallaksen ble alvorlig såret i kjeven etter skuddveksling med Clemens og brakt til Krigslasarettet på Aker sykehus. En aksjon for å få ham fri ble planlagt, men før den kunne settes ut i livet ble han overført til fengselet på Akershus festning.